CHAYO เคาะวันแปลงสิทธิ ”วอร์แรนท์ 1-2” 30 ธ.ค.นี้ ชงผู้ถือหุ้นไฟเขียวปันผล “หุ้น-เงินสด”
CHAYO กำหนดวันแปลงสิทธิ ”วอร์แรนท์ 1-2” 30 ธ.ค.นี้ ชงผู้ถือหุ้นไฟเขียวปันผล “หุ้น-เงินสด” ขึ้น XD 7 ม.ค.64 และกำหนดจ่าย 26 ม.ค.64
CHAYO กำหนดวันแปลงสิทธิ ”วอร์แรนท์ 1-2” 30 ธ.ค.นี้ ชงผู้ถือหุ้นไฟเขียวปันผล “หุ้น-เงินสด” ขึ้น XD 7 ม.ค.64 และกำหนดจ่าย 26 ม.ค.64
17 ธ.ค. 2564

นายสุขสันต์ ยศะสินธุ์ ประธานเจ้าหน้าที่บริหาร บริษัท ชโย กรุ๊ป จำกัด (มหาชน) หรือ CHAYO ผู้ดำเนินธุรกิจบริหารสินทรัพย์ทั้งที่มีหลักประกันและไม่มีหลักประกัน ธุรกิจเจรจาติดตามเร่งรัดหนี้สิน ธุรกิจปล่อยสินเชื่อ และกิจการศูนย์บริการข้อมูลลูกค้า เปิดเผยว่า บริษัทฯ กำหนดการแปลงวอร์แรนท์ ในวันที่ 30 ธันวาคม 2564 โดยการแปลงวอร์แรนท์ ในครั้งนี้ผู้แปลงสภาพมีสิทธิที่จะได้รับหุ้นปันผลในอัตรา 30: 1 โดยมีรายละเอียดดังนี้
สำหรับ CHAYO-W1 มีอัตราการใช้สิทธิอยู่ที่ 1: 1.211 หุ้น (1 ใบสำคัญแสดงสิทธิสามารถแปลงเป็นหุ้นได้ 1.211 หุ้น) และมีราคาการใช้สิทธิอยู่ที่ 5.365 บาทต่อหุ้น
สำหรับ CHAYO-W2 มีอัตราการใช้สิทธิอยู่ที่ 1: 1 หุ้น (1 ใบสำคัญแสดงสิทธิสามารถแปลงเป็นหุ้นได้ 1 หุ้น) และมีราคาการใช้สิทธิอยู่ที่ 10.25 บาทต่อหุ้น
โดยผู้ถือใบสำคัญแสดงสิทธิหรือผู้ถือวอแรนท์ สามารถแจ้งความจำนงในการใช้สิทธิได้ตั้งแต่วันที่ 16-29 ธันวาคม 2564 โดยวันใช้สิทธิจะเป็นวันที่ 30 ธันวาคม 2564
ทั้งนี้คณะกรรมการบริษัทฯ มีมติอนุมัติให้นำเสนอต่อที่ประชุมวิสามัญผู้ถือหุ้นครั้ง ที่ 2/2564 ในวันที่ 27 ธันวาคม 2564 เพื่อพิจารณาอนุมัติการจ่ายเงินปันผลระหว่างกาลในรูปแบบของหุ้นปันผลและเงินสด โดยจ่ายปันผลจากกำไรสะสมที่ยังไม่จัดสรรให้แก่ผู้ถือหุ้นในอัตรา 30 หุ้นเดิมต่อ 1 หุ้นปันผล เป็นจำนวนไม่เกิน 40,376,256 หุ้น มูลค่าที่ตราไว้หุ้นละ 0.50 บาท รวมมูลค่าทั้งสิ้นไม่เกิน 20,188,128 บาท คิดเป็นมูลค่าเท่ากับอัตราการจ่ายปันผล 0.0166667 บาทต่อหุ้น
รวมทั้งจ่ายปันผลเป็นเงินสดในอัตราหุ้นละ 0.0018519 บาท หรือคิดเป็นจำนวนไม่เกิน 2,231,173 บาท รวมเป็นการจ่ายเงินปันผลในอัตราหุ้นละ 0.0185186 บาท หรือคิดเป็นจำนวนเงินประมาณไม่เกิน 22,431,352 บาท บริษัทกำหนดรายชื่อผู้ถือหุ้นที่มีสิทธิได้รับเงินปันผล (Record Date) ในวันที่ 10 มกราคม 2565 และกำหนดจ่ายเงินปันผลให้แก่ผู้ถือหุ้นภายในวันที่ 26 มกราคม 2565
“บริษัทมั่นใจผลการดำเนินงานโดยรวมในปี 2564 จะมีการเติบโตมากกว่า 25% จากปีก่อนอย่างแน่นอน และมั่นใจว่าในปีนี้จะซื้อหนี้มาบริหารเพิ่มเติมไม่ต่ำกว่า 10,000 ล้านอย่างแน่นอน” นายสุขสันต์ กล่าว